Vilniaus piešimo mokyklos auklėtiniai
Vilniaus piešimo mokyklos auklėtiniai – dailės mokyklos, 1866–1915 m. veikusios Vilniuje, buvę mokiniai, absolventai. Mokykloje iš viso studijavo apie 1500 moksleivių, iš jų baigė visą kursą ir gavo atestatus 118 moksleivių. Daugiau nei pusšimtis jos absolventų tęsė mokslus Sankt Peterburgo imperatoriškojoje dailės akademijoje. Mokymo įstaigos kūrimu, programų parengimu rūpinosi ilgametis jos vadovas, dailininkas Ivanas Trutnevas. Mokykla buvo įsikūrusi Vilniaus gimnazijos patalpose uždaryto Vilniaus universiteto pastate. Joje veikė amatų–piešimo ir tapybos skyriai. Buvo priimami mokytis vaikai nuo 12 metų, nepriklausomai nuo jų socialinės padėties, kilę ir iš bajorų, ir iš baudžiauninkų šeimų. Mokslas buvo nemokamas, mokymo kursas pradžioje truko trejus metus. Vilniaus piešimo mokyklos auklėtiniai: Levas Antokolskis Juozas Baltrušaitis Boleslovas Balzukevičius ‎ Juozapas Balzukevičius Boleslovas Buika Tadas Daugirdas Vladas Didžiokas Vaclava Fleri Stanislovas Filibertas Fleris Rapolas Jakimavičius Bronislovas Jamontas Jurgis Jodkovskis Vilius Jomantas Vytautas Kairiūkštis Halina Kairiūkštytė-Jacinienė Juozas Kamarauskas Jacques Lipchitz Chaimas Sutinas Juozas Zikaras